als_Latn dik_Latn sag_Latn
Krahas përgatitjeve në Slloveni, Skënderbeu duket mjaft i përqendruar edhe në merkato, atje ku klubi po kërkon zgjidhjet e reja dhe afrimet cilësore që mund t’i japin ekipit më shumë forcë dhe të risin nivelin e skuadrës.
Burimet e gazetës “Panorama Sport” bëjnë me dije se bardhekuqtë janë duke punuar për të mbyllur para kthimit në Shqipëri të dy afrimeve të tjera që do të kompletonin momentalisht ekipin për turin e parë.
Bëhet fjalë për dy goditje në repartin e avancuar, por që për momentin nuk bëhet me dije se cilët janë lojtarët. Ndërkaq, të njëjtat burime tregojnë me saktësi se si po zhvillohen disa nga pistat e hapura në merkato të bardhekuqve.
Mund të thuhet me siguri se është mbyllur përfundimisht çështja e Edgar Çanit me klubin që ka hequr dorë nga interesimi për sulmuesin.
Ndërkaq bardhekuqtë kanë lënë në “stand-by” edhe interesimin për Hari Hodziç që për momentin është një tratativë e bllokuar. Nga ana tjetër, Skënderbeu vijon të monitorojë me kujdes situatën e mesfushorit të Laçit, Mensah që është një alternativë për zëvendësimin e Latifit, ndërsa janë në pritje të një përgjigjeje finale të Afrim Takut që tashmë duket se do të jetë me shumë mundësi goditja e radhës së Skënderbeut.
© SYRI.net
Bëje LIKE dhe merr lajmin e fundit nga Sporti:
als_Latn als_Latn als_Latn als_Latn als_Latn taq_Latn als_Latn